《归陂北用斜川韵》
宋代·周紫芝

薄游不尽兴，归卧当少休。曲水虽陈迹，斜川有新游。

浩歌独长往，岂亦惭此流。侨寓三家村，飘如浮水鸥。

屡争渔樵席，共守狐鼠邱。削迹屏冠服，索居谢朋俦。

樽中有馀滴，子献复父酬。殷勤问稚子，汝复乐此不。

稚子掉头笑，老夫豁深忧。但令常复尔，过是吾何求。

作者简介：周紫芝（1082-1155），南宋文学家。字少隐，号竹坡居士，宣城（今安徽宣州市）人。绍兴进士。高宗绍兴十五年，为礼、兵部架阁文字。高宗绍兴十七年（1147）为右迪功郎敕令所删定官。历任枢密院编修官、右司员外郎。绍兴二十一年（1151）出知兴国军（治今湖北阳新），后退隐庐山。交游的人物主要有李之仪、吕好问吕本中父子、葛立方以及秦桧等，曾向秦桧父子献谀诗。约卒于绍兴末年。著有《太仓稊米集》、《竹坡诗话》、《竹坡词》。有子周畴。